John Irving

John Winslow Irving (sünninimi John Wallace Blunt, Jr.; sündinud 2. märtsil 1942 Exeteris New Hampshire'is USA-s) on USA kirjanik. Ta on üks viimaste aastakümnete populaarsemaid ameerika kirjanikke[viide?]. Tema isa osales teises maailmasõjas. John sai sündides nimeks John Wallace Blunt, Jr.. Tema vanemad lahutasid, kui ta oli kaheaastane , mõnede allikate järgi enne tema sündi . Kui John Irving oli kuueaastane, siis ema abiellus uuesti ning pani poisile nimeks John Winslow Irving. Õppinud USAs Pittsburghi ülikoolis kui ka Austrias Viini ülikoolis , siirdus ta New Hampshire'i ülikooli, mille ta lõpetas 1965. aastal cum laude . Aastal 1967 sai ta magistrikraadi (MFA) Iowa ülikoolist . Ülikoolis tegeles ta maadlusega, hiljem tegutses ta samas koolis maadlustreenerina. Maadlus on tema elu palju mõjutanud ja raamatutes on see olulisel kohal. Ta on öelnud, et maadlus on andnud talle vajaliku distsipliini ka kirjutamiseks. Kooli ajal ta abiellus esimest korda ning 23-aastaselt sai esimest korda isaks. Pärast kooli lõpetamist naasis John Irving Uus-Inglismaale ning asus tööle professori abilisena Windhami kolledžis Vermontis. Tema esimene romaan "Setting Free the Bears", ilmus kui ta oli 26-aastane. Oma suurima eeskujuna on ta sageli nimetanud Charles Dickensit ja Günter Grassi. Irvingi romaanides korduvad mitmed märksõnad: tegevuspaigana New Hampshire või Viin, keerulised peresuhted, prostitutsioon, haigused, maadlus. "Garpi maailm". Inglise keelest tõlkinud Erkki Sivonen. Tuum 1996 ja Tänapäev 2006. ISBN 9789 98 562 4647 "Lesk üheks aastaks". Tõlkija Urve Hanko. Eesti Raamat 2004. ISBN 9789 98 565 4729 "Veemeetodimees". Inglise keelest tõlkinud Tiina Randus ja Ursula Erik. Tänapäev 2006. ISBN 9789 98 562 4388 "Siidrimaja reeglid". Tõlkija Urve Hanko. Eesti Raamat 2006. ISBN 9789 98 565 5825 "Kuni ma su leian". Tõlkija Urve Hanko. Eesti Raamat 2008. ISBN 9789 98 565 6884 "Neljas käsi". Tõlkija Marja Liidja. Kirjastus Tänapäev 2010. ISBN 9789 98 562 9147 "Setting Free the Bears" (1968) "The Water-Method Man" (1972) "The 158-Pound Marriage" (1974) "The World According to Garp" (1978) "The Hotel New Hampshire" (1981) "The Cider House Rules" (1985) "A Prayer for Owen Meany" (1989) "Trying to Save Piggy Sneed" (kogumik, 1993) "A Son of the Circus" (1994) "A Widow for One Year" (1998) "My Movie Business" (mälestused, 2000) "The Fourth Hand" (2001) "The Imaginary Girlfriend" (mälestused, 2002) "A Sound Like Someone Trying Not to Make a Sound" (2004) "Until I Find You" (2005) "Last Night in Twisted River" (2009) "In One Person" (2012) "Garpi maailm" (1982, lavastaja George Roy Hill, peaosades Glenn Close, Robin Williams jt) "Hotell New Hampshire" (1984, lavastaja Tony Richardson, peaosades Nastassia Kinski, Rob Lowe ja Jodie Foster) "Siidrimaja seadused" (1999, lavastaja Lasse Hallström, peaosades Tobey Maguire, Charlize Theron ja Michael Caine) "Uks põrandas" (2004, lavastaja Tod Williams, peaosades Kim Basinger ja Jeff Bridges) 1979 – National Book Award 1999 – Oscar parima mugandatud stsenaariumi eest filmile "Siidrimaja seadused" 2001 – valiti Ameerika Kunstide ja Kirjanduse Akadeemia liikmeks The Literary Encyclopedia Academy of Achievement The New York Times [1] [2] Sven Kivisildnik. Surm ja veri põlvini. Postimees, 4. juuni 1997 Toomas Raudam. Õige kirjandus, Postimees, 4. august 1997 Tauno Vahterile. Vanamoodne veidrikelooja. Eesti Ekspress, Areen, 1. märts 2007 Mele Pesti. John Irving "Siidrimaja reeglid". Eesti Ekspress, Areen, 26. aprill 2007